CELEX: 32005D0414
Language: sk
Date: 2005-05-30 00:00:00
Title: 2005/414/ES: Rozhodnutie Komisie z 30. mája 2005, ktorým sa mení a dopĺňa príloha I k rozhodnutiu 2003/634/ES, ktorým sa schvaľujú programy na účely získania štatútu schválených zón a schválených fariem v neschválených zónach v súvislosti s vírusovou hemoragickou septikémiou (VHS) a infekčnou hematopoetickou nekrózou (IHN) u rýb [oznámené pod číslom K(2005) 1563]   (Text s významom pre EHP)

4.6.2005   
            
            
               SK
            
            
               Úradný vestník Európskej únie
            
            
               L 141/29
            
         
      ROZHODNUTIE KOMISIE
   
   z 30. mája 2005,
   ktorým sa mení a dopĺňa príloha I k rozhodnutiu 2003/634/ES, ktorým sa schvaľujú programy na účely získania štatútu schválených zón a schválených fariem v neschválených zónach v súvislosti s vírusovou hemoragickou septikémiou (VHS) a infekčnou hematopoetickou nekrózou (IHN) u rýb
   [oznámené pod číslom K(2005) 1563]
   (Text s významom pre EHP)
   (2005/414/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/67/EHS z 28. januára 1991 o veterinárnych predpisoch, ktoré upravujú uvádzanie na trh vodných živočíchov a výrobkov akvakultúry (1), najmä na jej článok 10 ods. 2,
   keďže:
   
               (1)
            
            
               Rozhodnutím Komisie 2003/634/ES (2) sa schvaľujú programy predložené rôznymi členskými štátmi a uvádza sa ich zoznam. Programy sú vypracované tak, aby členskému štátu umožnili následne iniciovať konania pre zónu alebo farmu, nachádzajúcu sa v neschválenej zóne, s cieľom získať štatút schválenej zóny alebo schválenej farmy, nachádzajúcej sa v neschválenej zóne, pokiaľ ide o jednu alebo viacero chorôb rýb vírusovej hemoragickej septikémie (VHS) a infekčnej hematopoetickej nekrózy (IHN).
            
         
               (2)
            
            
               Listom z 23. septembra 2004 Taliansko požiadalo o schválenie programu, ktorý sa má uplatniť v zóne „Zona Valle di Tosi“. Zistilo sa, že predložená žiadosť je v súlade s článkom 10 smernice 91/67/EHS, a preto by sa mal program schváliť.
            
         
               (3)
            
            
               Rozhodnutie 2003/634/ES by sa preto malo zodpovedajúcim spôsobom zmeniť a doplniť.
            
         
               (4)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   V prílohe I rozhodnutia 2003/634/ES sa za bod 3.5 vkladá tento bod:
   
      „3.6   PROGRAM PREDLOŽENÝ TALIANSKOM V REGIÓNE TOSKÁNSKO 23. SEPTEMBRA 2004, ZAHŔŇAJÚCI:
      Zona Valle di Tosi
      
                  —
               
               
                  povodie rieky Vicano di S. Ellero od jej prameňov po priehradu Il Greto pri obci Raggioli“.
               
            
   Článok 2
   Toto rozhodnutie je určené členským štátom.
   
      V Bruseli 30. mája 2005
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 46, 19.2.1991, s. 1. Smernica naposledy zmenená a doplnená nariadením (ES) č. 806/2003 (Ú. v. EÚ L 122, 16.5.2003, s. 1).
   
      (2)  Ú. v. EÚ L 220, 3.9.2003, s. 8. Rozhodnutie naposledy zmenené a doplnené rozhodnutím 2005/67/ES (Ú. v. EÚ L 27, 29.1.2005, s. 55).